Því er afar mikilvægt að gera störfin og námið aðlaðandi þar sem að mótunarár barnanna eru mjög mikilvæg fyrir framtíðina ! Það þarf að hlúa að þeim einstaklingum sem finna sig ekki innan skólakerfisins og finna farveg þar sem börnin geta upplifað besta umhverfið til að þroskast og dafna . Það eru allmargir jaðarhópar í samfélaginu okkar og er afar mikilvægt að hlúa að þeim . Hvort sem um er að ræða einstaklinga í geðheilbrigðisvanda , heimilislausa eða jaðarsetta unglinga , þá passa þessir hópar oft og tíðum ekki í réttu boxin til að fá þá þjónustu sem þeir þurfa á að halda . Í okkar samfélagi er hraðinn mikill og aukning hefur orðið á því sem um er að vera í lífi barnanna . Þegar skóla lýkur , þá tekur við ýmis konar þjónusta í formi margskonar tómstundastarfs , hvort sem það eru frístundaheimili , félagsmiðstöðvar , íþróttaæfingar , æskulýðsfélög og / eða tónlistarnám . Hægt er að vinna að því að efla fagþekkingu hvers og eins og miðað að því hver og einn komi með sitt innlegg inn í heildarmynd sem unnið er af sameiningu . Undanfarin ár hefur þessi samvinna aukist á sumum stöðum og þróunin verið í jákvæða átt , höldum samt áfram og gerum ennþá betur !